Hoe gemaak as my trust alles besit? | Landbou
CJ le Roux
Boere gebruik trusts om verskeie redes, wat wissel van be- skerming teen insolvensie en egskeiding, die vaspen van die groei van die boer se boedel, om erflatings te bemaak aan 'n trust en moontlik om eksekuteursgeld, boedelbelasting en kapitaalwinsbelasting te bespaar as die boer sterf.
Dit gebeur gereeld dat die trust alle bates besit, wat tot groot voordeel is as 'n boer tot sterwe kom en dit wel 'n diskresionêre trust is. Die vraag wat baie boere steeds het, is hoe hierdie trust se bates verdeel word tussen die trustbegunstigdes wat die erfgename is.
Dié vraag gaan aan die hand van 'n praktiese voorbeeld bespreek word. Mnr. X is getroud met Mev. X. Hulle het twee meerderjarige seuns, A en B.